थायलंड महिला क्रिकेट संघाचा दक्षिण आफ्रिका आणि झिम्बाब्वे दौरा, २०२१

थायलंड राष्ट्रीय महिला क्रिकेट संघाने महिला क्रिकेट विश्वचषकाच्या पात्रता स्पर्धेसाठी सराव व्हावा म्हणून १८ ते ३० ऑगस्ट २०२१ दरम्यान चार ५० षटकांचे सामने आणि तीन अधिकृत महिला आंतरराष्ट्रीय ट्वेंटी२० सामने खेळण्यासाठी प्रथम झिम्बाब्वेचा दौरा केला. झिम्बाब्वेमध्ये मालिका झाल्यावर थायलंड संघ दक्षिण आफ्रिका महिला उभारता संघाविरुद्ध पाच ५० षटकांचे आणि तीन २० षटकांचे सामने खेळण्यासाठी दक्षिण आफ्रिकेला रवाना झाला.

झिम्बाब्वे महिला वि थायलंड महिला

थायलंड महिला संघ हरारेत १० ऑगस्ट २०२१ रोजी दाखल झाला. त्यानंतर एक आठवडा विलगीकरणात राहिल्यानंतर मालिकेला सुरुवात झाली. झिम्बाब्वे महिलांनी पहिला एकदिवसीय सामना जिंकत मालिकेत विजयी सुरुवात केली. थायलंडने दुसऱ्या सामन्यात पुनरागमन करत झिम्बाब्वेवर २२ धावांनी विजय मिळवत मालिका १-१ अश्या स्थितीत आणून ठेवली. तिसऱ्या सामन्यात प्रथम फलंदाजी करत असताना थायलंडची १४/५ अशी स्थिती झालेली असताना कर्णधार नरुएमोल चैवाईच्या नाबाद शतकाच्या जोरावर थायलंडने सन्मानीत धावसंख्या उभारली, परंतु झिम्बाब्वेने पाच गडी राखून सामना जिंकला. चौथ्या आणि अखेरच्या सामन्यात थायलंडने विजय मिळवला आणि चार ५० षटकांच्या सामन्यांची मालिका २-२ अशी बरोबरीत सुटली.

महिला आंतरराष्ट्रीय ट्वेंटी२० मालिकेत यजमान झिम्बाब्वेने पहिला सामना जिंकत पुन्हा एकदा विजयी आघाडी घेतली. पहिल्या सामन्यात मिळवलेला विजय हा झिम्बाब्वे महिलांचा महिला आंतरराष्ट्रीय ट्वेंटी२० सामन्यातला सलग पंधरावा विजय होता. दुसरा सामना थायलंडने जिंकला आणि एक सामना शेष राहत मालिका १-१ अश्या बरोबरीच्या स्थितीत आणून ठेवली. तिसरा आणि अखेरचा निर्णायक सामना देखील २४ धावांनी जिंकत थायलंडने मालिका २-१ ने जिंकली.

५० षटकांचे सामने

महिला आंतरराष्ट्रीय ट्वेंटी२० मालिका

१ला सामना

२रा सामना

३रा सामना

दक्षिण आफ्रिका उदयोन्मुख महिला वि थायलंड महिला

झिम्बाब्वेच्या राष्ट्रीय महिला क्रिकेट संघाबरोबरची मालिका संपताच थायलंड राष्ट्रीय महिला क्रिकेट संघ पाच ५० षटकांचे सामने आणि तीन २० षटकांचे अनौपचारिक सामने खेळण्यासाठी दक्षिण आफ्रिकेत १ सप्टेंबर २०२१ रोजी दाखल झाला. ह्या मालिकेतील सर्व सामने हे दक्षिण आफ्रिकेच्या राष्ट्रीय महिला क्रिकेट संघाच्याऐवजी दक्षिण आफ्रिका उदयोन्मुख महिला क्रिकेट संघाद्वारे खेळले गेले असल्याने सामन्यांना कोणताही आंतरराष्ट्रीय दर्जा नव्हता. सर्व सामने पॉचेफस्ट्रूम मधील सेन्वेस पार्क या मैदानावर खेळविण्यात आले.

५० षटकांचे सामने

२० षटकांचे सामने

इ.स. २०२१ मधील क्रिकेट
थायलंड महिला क्रिकेट संघाचे दक्षिण आफ्रिका दौरे
थायलंड महिला क्रिकेट संघाचे झिम्बाब्वे दौरे